O Forau d'Aiguallut ye un sistema karstico en o curso alto d'o río Esera a bells 2.074 metros de altaria y a mán d'o pico d'Aneto, en que iste río desapareixe baixo tierra una meya de 155 días a l'anyo. As auguas tornan a apareixer a 3,6 km de distancia en linia recta, a bells 1.658 m d'altaria, en os clamatos Uells de Joeu ("Uellos de Chupiter" en gascón), en l'Artiga de Lin (Val d'Arán), rematando en a Garona y por tanto a l'Ocián Atlantico y no pas a la Mar Mediterrania como si que fan as auguas no infiltratas de l'Esera.